बादल छाने से न्यूनतम तापमान गिरा; जुलाई के मध्य तक सामान्य से कम बरसने के आसार
Punjab Weather Forecast; Rain Alert In District | Amritsar Jalandhar Ludhiana पंजाब के अधिकतर शहरों में शुक्रवार दिन की शुरुआत बादलों के साथ हुई। जिसके चलते पंजाब के अधिकतर शहरों में तापमान में गिरावट देखने को मिली है।
पंजाब के अधिकतर शहरों की शुक्रवार को दिन की शुरुआत बादलों के साथ हुई। जिससे तापमान में गिरावट दिखने काे मिला है। वहीं, आज मानसून बारिश दुआबा में देखने को मिल रही है। मौसम विभाग ने दोआबा में बारिश का अलर्ट भी जारी किया है। वहीं बीते दिनों मालवा में बारिश दर्ज की गई थी।
मौसम विभाग से मिले आंकड़ों के अनुसार, मध्य जुलाई तक पंजाब में मानसून सुस्त रहने वाला है। जुलाई के पहले सप्ताह में बारिश तो होगी, लेकिन वह सामान्य से कम ही रहेगी। औसतन रोजाना 4-5 MM ही बारिश रिकॉर्ड की जाएगी। वहीं बीते जून महीने की बात करें तो माझा को छोड़कर अधिकतर जिलों में बारिश समान्य से कम रही है।
वहीं जुलाई के दूसरे सप्ताह में भी बारिश समान्य से कम रहने का अनुमान है। जुलाई के दूसरे सप्ताह में मालवा में बारिश औसतन 10 से 30MM क बीच दर्ज की जा रही है। वहीं अन्य दोआबा और मालवा में यह 30MM से काफी कम रहेगी। यानी कि मध्य जुलाई तक पंजाब में मानसून समान्य से कम ही रहने का अनुमान है।
दोआबा में बारिश का अलर्ट
मौसम विभाग ने फिल्लौर, नकोदर, जालंधर, कपूरथला, नवां शहर, गढ़शंकर, होशियारपुर, भुलत्थ में बारिश का अलर्ट जारी किया है। यहां बारिश के साथ-साथ 30 किमी की रफ्तार से हवाएं भी चल सकती हैं। वहीं शाम तक मौसम माझा में भी सुहावना होने की उम्मीद है।
पंजाब के शहरों का तापमान
पंजाब में बीते 24 घंटों में पटियाला में 31MM, लुधियाना में 9.4MM, फतेहगढ़ साहिब में 7MM और लुधियाना में 2 MM बारिश दर्ज की गई। पंजाब में अलसुबह बादल छाने के कारण न्यूनतम तापमान में औसतन 0.3 डिग्री तापमान में कमी देखने को मिली है।
अमृतसर- जिले में न्यूनतम तापमान 27.8 डिग्री दर्ज किया गया, जो बीते दिन से 0.2 डिग्री कम था। आज अधिकतम तापमान 33 डिग्री के करीब रहने का अनुमान है।
जालंधर- जिले में न्यूनतम तापमान 27 डिग्री के करीब दर्ज किया गया। वहीं आज अधिकतम तापमान 33 डिग्री के करीब रहने का अनुमान है। वहीं आज जालंधर व आसपास के हिस्सों में बारिश होने की संभावनाएं हैं।
लुधियाना- जिले का न्यूनतम तापमान 27.1 डिग्री दर्ज किया गया है, जो बीते दिन से 0.1 डिग्री अधिक है। वहीं बीते दिन यहां 9.4MM बारिश भी दर्ज की गई। आज का अधिकतम तापमान 34 डिग्री के करीब रहने का अनुमान है।